Diari Oficial de la Generalitat Valenciana


Sumari del DOGV 3714, del 22-03-2000 (2000/2072)

ORDRE d'1 de març de 2000 de la Conselleria de Cultura, Educació i Ciència, per la qual es convoca concurs públic per a la concessió de set beques de creació artística destinades a creadors joves de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3714

Data del DOGV
:   22-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2072


Data del document
:   01-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * ajuda pública
    * professió artística
    * suport econòmic
    * assignació per estudis
    * creació artística

ORDRE d'1 de març de 2000 de la Conselleria de Cultura, Educació i Ciència, per la qual es convoca concurs públic per a la concessió de set beques de creació artística destinades a creadors joves de la Comunitat Valenciana. [2000/X2072]
  
La Conselleria de Cultura, Educació i Ciència té al seu càrrec el desplegament de les competències que en matèria de museus i belles arts varen ser transferides a la Generalitat Valenciana per Reial Decret 3.066/1983, de 13 d'octubre (BOE de 12.12.1983). En el marc d'estes facultats cal destacar les de foment i difusió de les arts plàstiques i visuals a través d'una política orientada als creadors joves.
  
Amb esta finalitat, i dins d'un programa genèric denominat Art Visual 2000, que englobarà tota una sèrie d'actuacions destinades al foment de la creació jove valenciana, es pretén iniciar un programa de suport que servisca d'incentiu al desplegament de la capacitat creativa i d'estímul a la creació artística.
  
Per això, i fent ús de les facultats que em conferix la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió de set beques de creació artística i visual per a creadors joves de la Comunitat Valenciana, i s'aproven les bases per les quals es regix esta convocatòria, així com el model d'instància, inclosos com a annexos I i II, respectivament, en la present ordre.
  
Segon
  
L'import total de les beques és de set milions de pessetes (7.000.000 PTA), equivalents a 42545,85 euros, pagadores a càrrec de l'aplicació pressupostària 67.77.799.19.8, codi de línia 403 del pressupost de la Generalitat Valenciana per al 2000.
  
DISPOSICIONS FINALS
  
Primer
  
Es delega en la directora general de Promoció Cultural i Patrimoni Artístic la facultat de resoldre la concessió de les beques, i se l'autoritza perquè dicte les resolucions oportunes per al desplegament i l'execució de la present ordre.
  
Segona
  
Esta ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de l'òrgan que dicta el present acte, en el termini d'un mes a comptar des de l'endemà de la publicació de la present ordre.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació de la present ordre.
  
València, 1 de març de 2000
  
El conseller de Cultura, Educació i Ciència,
  
MANUEL TARANCÓN FANDOS
  
Annex I
  
Bases per a la concessió de set beques de creació artística destinades a creadors joves de la Comunitat Valenciana
  
Primera. Objecte
  
És objecte de la present convocatòria la concessió de set beques destinades a creadors joves de la Comunitat Valenciana per a la realització d'un projecte expositiu en qualsevol de les àrees de les arts plàstiques i visuals.
  
Segona. Destinataris de la convocatòria
  
Les beques objecte d'esta convocatòria s'adjudicaran per concurs entre els diversos aspirants que complisquen els requisits següents i els acrediten documentalment:
  
1. Ser valencià i/o residir en l'àmbit de la Comunitat Valenciana.
  
2. Les beques no podran ser sol·licitades per les persones que superen l'edat de 35 anys el 31 de desembre de l'any 2000.
  
Tercera. Dotació econòmica
  
La dotació de cada beca serà d'un milió de pessetes (1.000.000 PTA.), equivalents a 6.010'12 euros.
  
Quarta. Termini i lloc de presentació de sol·licituds
  
1. Les sol·licituds es formalitzaran segons el model de l'annex II i podran presentar-se en el termini d'un mes comptat a partir de l'endemà de la publicació d'esta convocatòria en el Diari Oficial de la Generalitat Valenciana.
  
2. Les sol·licituds, dirigides a la Conselleria de Cultura, Educació i Ciència, Direcció General de Promoció Cultural i Patrimoni Artístic, podran presentar-se en el Registre General de la Conselleria de Cultura, Educació i Ciència, en les Direccions Territorials de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quinta. Documentació que acompanyarà les sol·licituds
  
La sol·licitud s'haurà d'acompanyar amb els documents següents:
  
- Fotocòpia compulsada del DNI.
  
- Fotocòpia compulsada del certificat d'empadronament, per a aquelles persones nascudes fora de la Comunitat Valenciana.
  
- Currículum (professional i de la trajectòria artística).
  
- Dossier fotogràfic i/o videogràfic de l'obra realitzada.
  
- Projecte expositiu que es desitja realitzar amb motiu de la beca.
  
- Pressupost de la despesa que origine la realització del projecte.
  
- Certificat acreditatiu d'estar al corrent en el compliment de les obligacions tributàries i amb la Seguretat Social corresponent al període dels dotze mesos anteriors a la data de sol·licitud.
  
Sisena. Correcció de defectes de les sol·licituds
  
Si la sol·licitud no conté totes les dades exigides o hi falta documentació acreditativa, es requerirà la persona interessada perquè en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la seua petició, després d'haver dictat la resolució corresponent, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 42.1 del text legal mencionat.
  
Setena. Criteris de valoració
  
Per a l'adjudicació de les beques es valorarà:
  
- El currículum.
  
- La trajectòria artística del sol·licitant.
  
- La qualitat i l'interès del projecte.
  
Vuitena. Resolució de la convocatòria
  
1. Per a la valoració dels mèrits indicats en la base setena es constituirà una comissió qualificadora integrada per:
  
- President: la directora general de Promoció Cultural i Patrimoni Artístic.
  
- El director de l'Espai d'Art Contemporani de Castelló.
  
- Un crític d'art, designat per la Direcció General de Promoció Cultural i Patrimoni Artístic.
  
- El cap de l'Àrea de Museus i Belles Arts de la Direcció General de Promoció Cultural i Patrimoni Artístic.
  
- Actuarà com a secretari, amb veu i sense vot, el cap del Servei d'Investigació i Promoció de la Direcció General de Promoció Cultural i Patrimoni Artístic.
  
Es faculta la Comissió Qualificadora per a realitzar, a través dels seus membres o de l'assessorament d'altres tècnics, totes les comprovacions necessàries per a qualificar millor els mèrits adduïts i fer un seguiment periòdic del projecte desplegat amb motiu de la beca. La Comissió podrà tindre tots els assessors que considere convenients.
  
Finalitzada la valoració dels mèrits corresponents a cada expedient, la Comissió Qualificadora elevarà, en el termini màxim de dos mesos comptats des del dia de l'acabament del termini de presentació de sol·licituds, l'acta del concurs amb la proposta d'adjudicació a la directora general de Promoció Cultural i Patrimoni Artístic perquè adjudique les beques.
  
Si la resolució corresponent a la convocatòria no s'aprova en el termini de tres mesos comptats des del dia de l'acabament del termini de presentació de sol·licituds, es considerarà que totes les peticions presentades han sigut desestimades.
  
Així mateix, la Comissió Qualificadora podrà formular una proposta en el sentit que siga declarada deserta la convocatòria si, segons els seu parer, no hi haguera concursants amb mèrits suficients per a merèixer-ne l'adjudicació.
  
2. Perquè la resolució siga efectiva, els adjudicataris de les beques hauran d'aportar en el termini de deu dies, una volta notificada la beca, la documentació que s'indica a continuació:
  
- L'acceptació per escrit de la beca concedida.
  
I si no l'aportara, perdria la beca concedida.
  
Novena. Pagament de la beca
  
Una vegada concedida la beca i acceptada pel beneficiari, d'acord amb el que s'ha establit en l'apartat 2 de la base vuitena, la Conselleria de Cultura, Educació i Ciència procedirà a l'abonament de fins a un màxim del 40% de l'import total de la beca concedida, prenent com a base el projecte i el pressupost de despesa presentats per l'aspirant amb la sol·licitud de participació.
  
Els altres pagaments, fins que es complete la totalitat de l'import de la beca concedida, es faran efectius parcialment pels imports que el beneficiari justifique prèviament presentant davant la Direcció General de Promoció Cultural i Patrimoni Artístic les relacions de despeses i les memòries parcials del desplegament del projecte.
  
Abans del reconeixement de l'obligació i el pagament de la beca, es comprovarà que els beneficiaris es troben al corrent en el compliment de les obligacions tributàries i amb la Seguretat Social corresponents als dotze mesos immediatament anteriors a la data de sol·licitud de la beca.
  
Deu. Obligacions del becari
  
Tindrà la consideració de beneficiari de la beca el destinatari dels fons públics que haurà de realitzar l'activitat que en fonamentà l'atorgament o que es trobe en la situació que en legitima la concessió.
  
Les obligacions del becari o beneficiari consistiran en:
  
a) Realitzar l'activitat que va motivar la concessió de la beca.
  
b) Sotmetre's a les actuacions de control financer que corresponen a la Intervenció General en relació amb la beca concedida.
  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualsevol administració o ens públic.
  
d) Destinar íntegrament l'import de la beca a la realització del projecte presentat.
  
e) Justificar davant de la Direcció General de Promoció Cultural i Patrimoni Artístic la realització de l'activitat. A l'efecte els beneficiaris presentaran, abans del 15 de desembre de 2000, una memòria final de les activitats fetes i una relació de les despeses totals corresponents al projecte realitzat.
  
f) Els artistes becats hauran d'entregar en donació a la Generalitat Valenciana una obra representativa de la seua creació artística. L'entrega haurà de tindre lloc abans del 15 de desembre de 2000.
  
g) Si el becari efectuara el projecte seleccionat en un espai expositiu no vinculat a la Generalitat Valenciana, s'haurà d'indicar en el catàleg que el projecte ha comptat amb una beca del programa ART VISUAL 2000, i haurà de contindre el logotip corresponent de la Generalitat Valenciana.
  
Onze. Retirada de la documentació presentada amb les sol·licituds
  
La documentació aportada pels sol·licitants que no hagen resultat adjudicataris de les beques, haurà de ser retirada per ells, o per una persona autoritzada legalment, en la Direcció General de Promoció Cultural i Patrimoni Artístic, de 9 a 14 hores, excepte dissabtes i festius, durant el termini de dos mesos a comptar des de l'endemà de la notificació de la resolució d'adjudicació de les beques.
  
Si la documentació no es retira en el termini establit, la Conselleria de Cultura, Educació i Ciència ja no estarà obligada a tornar-la i la destruirà per procediments mecànics.
  
Dotze. Duració de les beques
  
La duració de les beques serà des de la concessió fins al 31 de desembre de 2000.
  
Tretze
  
La Conselleria de Cultura, Educació i Ciència, a través de la Direcció General de Promoció Cultural i Patrimoni Artístic, es reserva el dret d'incloure en el seu circuit expositiu dedicat a les cases de cultura de la Comunitat Valenciana el projecte expositiu realitzat pel beneficiari de la beca.
  
Catorze. Contravencions i disposicions subsegüents
  
La Conselleria de Cultura, Educació i Ciència podrà deixar sense efecte, a proposta de la Comissió Qualificadora, qualsevol de les beques concedides, després de l'audiència prèvia amb l'interessat, quan el beneficiari incórrega en alguna de les causes següents:
  
a) No realitzar l'activitat que motivà la concessió.
  
b) Deixar de complir els requisits exigits.
  
c) Incomplir sense causa que ho justifique les condicions establides en la present convocatòria.
  
En estos casos serà procedent el reintegrament de les quantitats percebudes i l'exigència de l'interès de demora des del moment del pagament de la beca.
  
Quinze
  
Qualsevol alteració de les condicions tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
Annex II
  
Sol·licitud de participació en el concurs públic per a la concessió de set beques de creació artística destinades a creadors joves de la Comunitat Valenciana
  
1. Dades del sol·licitant
  
DNI:
  
Nom i cognoms:
  
Adreça:
  
Localitat:
  
Codi postal:
  
Telèfon:
  
Fax:
  
2. Requisits que complix el sol·licitant i acredita documentalment
  
- Ser valencià/ana i/o residir en l'àmbit de la Comunitat Valenciana.
  
- No superar l'edat de 35 anys el 31 de desembre de 2000.
  
3. Acceptació de les bases de la convocatòria
  
El sol·licitant coneix les bases de la convocatòria de concurs públic per a la concessió de set beques de creació artística destinades a creadors joves de la Comunitat Valenciana, i accepta totes les condicions que s'hi establixen.
  
4. Documentació que aporta el sol·licitant
  
- Fotocòpia compulsada del DNI.
  
- Fotocòpia compulsada del certificat d'empadronament, si és procedent.
  
- Currículum (professional i de la trajectòria artística).
  
- Dossier fotogràfic i/o videogràfic de l'obra realitzada.
  
- Projecte expositiu que es desitja realitzar amb motiu de la beca.
  
- Pressupost de la despesa que origine la realització del projecte.
  
- Certificat acreditatiu d'estar al corrent en el compliment de les obligacions tributàries i amb la Seguretat Social corresponents als dotze mesos immediatament anteriors a la data de sol·licitud de les beques.
  
5. Petició
  
Sol·licita ser admès al concurs públic per a la concessió de set beques de creació artística destinades a creadors joves de la Comunitat Valenciana, convocades per la Conselleria de Cultura, Educació i Ciència.
  
...............de .........................2000
  
(firma)
  
CONSELLERIA DE CULTURA, EDUCACIÓ I CIÈNCIA